สวัสดีคะ ล่าสุดที่มีเพศสัมพันธ์สวมถุงยางอนามัยหลังจากนั้นก็มีอาการปวดท้องน้อย แล้วก็มีเมือกน้ำตาลออกมาคะแต่ไม่มีกลิ่น ก่อนหน้านี้ก็มีเหมือนกันแต่มีกลิ่นเหม็นอ่อนๆ มีประจำเดือนเมื่อ2อาทิตย์ที่แล้วคะนับตั้งแต่ประจำเดือนหมดอาการแบบนี้มีความเสี่ยงอะไรบ้างคะ แล้วควรรักษาด้วยวิธีไหนบ้างคะ รบกวนด้วยคะ
สวัสดีค่ะ การมีเมือกสีน้ำตาล ซึ่งเกิดในช่วงระหว่างรอบประจำเดือน อาจเป็น1.ตกขาวที่ผิดปกติ เช่น เกิดจากการติดเชื้อในช่องคลอด หรือมีการติดเชื้อหนองในซึ่งลักษณะของตกขาวมักมีสีเหลืองหรือเขียว หรืออาจมีเลือดปนได้ และมักมีอาการอื่นๆ ร่วม เช่น เจ็บขณะมีเพศสัมพันธ์ ปัสสาวะแสบขัด เจ็บขณะปัสสาวะ ปวดท้องน้อย หรืออาจมีไข้ได้2.เป็นเลือดไหลจากช่องคลอดที่ผิดปกติ ซึ่งหากเลือดมีปริมาณน้อย ก็จะทำให้มีสีออกน้ำตาล-ดำได้ ซึ่งสาเหตุได้แก่ ผลข้างเคียงจากการใช้ยาคุมกำเนิดชนิดต่างๆ มีติ่งเนื้อในโพรงมดลูก เยื่อบุโพรงมดลูกหนาตัว เป็นเนื้องอกมดลูกมะเร็งปากมดลูกมะเร็งเยื่อบุโพรงมดลูก เป็นต้นแนะนำว่าหากยังคงมีเมือกสีน้ำตาลดังกล่าวออกมาเรื่อยๆ หรือมีเลือดออกกะปริดกะปรอยระหว่างรอบเดือน หรือยังมีอาการปวดท้องน้อยบ่อยๆ ควรไปพบสูติ-นรีแพทย์เพื่อตรวจหาสาเหตุนะคะ